जयपुर। वैश्विक बाजार में नरमी से गुरुवार को जयपुर सर्राफा बाजार में सोना स्टैंडर्ड तथा 22 कैरेट जेवराती सोना 200 रुपए प्रति दस ग्राम सस्ता हो गया। चांदी हाजिर व चांदी कलदार के भाव पड़े रहे।
उधर, अमेरिकी वायदा एक्सचेंज कॉमेक्स में फरवरी डिलीवरी सोने के भाव 0.29 फीसदी बढ़कर 1073.30 डॉलर प्रति औंस हो गए लेकिन बिकवाली दबाव से मार्च डिलीवरी चांदी के भाव 0.10 फीसदी घटकर 14.30 डॉलर प्रति औंस रह गए।
बाजार विशेषज्ञों के मुताबिक गुरुवार को अंतरराष्ट्रीय बाजार में इस साल का आखिरी कारोबार दिवस होने के कारण शुरुआती कारोबार में सोने-चांदी पर दबाव देखने को मिला। इस वजह से घरेलू बाजार में भी सोने में गिरावट का रुख रहा लेकिन चांदी के भावों में बदलाव नहीं हुआ।
उन्होंने बताया कि अमेरिकी अर्थव्यवस्था में सुधार को देखते हुए फैडरल रिजर्व की ओर से ब्याज दरों में बढ़ोतरी की संभावना है। इससे सोने पर दबाव रह सकता है।
जयपुर सर्राफा बाजार में भाव इस प्रकार रहे: चांदी (999) 34,200, चांदी रिफाइनरी 33,700 रुपए प्रति किलो। चांदी कलदार 70,000 रुपए प्रति सैकड़ा। सोना स्टैंडर्ड 25,350 रुपए, सोना जेवराती 24,100 रुपए तथा वापसी 23,500 रुपए प्रति 10 ग्राम।
hin_Deva hin_Deva hin_Deva hin_Deva hin_Deva